جيمز پيس

thumb|                                                          جيمز پيس ويزباڊن گھر ۾
ڪينٿ جيمز پيس (انگريزي ٻولي ۾:Kenneth James Peace)

28 سيپٽمبر 1963 ۾ پيزلي ۾ ڄائو. پاڻ اسڪاٽ لينڊ سان تعلق رکندڙ ھڪ ڪمپوزر، ڪانسرٽ ۾ پيانو وڄائيندڙ ۽ وزيول آرٽسٽ آھي

## سوانح عمري

جيمز پيس 28 سيپٽمبر 1963 ۾ اسڪاٽ لينڊ جي شھر پيزلي ۾ ڄائ . ھن جو ننڍپڻ گھڻي ڀاڱي اسڪاٽ لينڊ جي اولھ سامونڊي شھر هيلينسبرگ ۾ گزريو.ھن جي خاندان ۾ ڪيترائي آرٽسٽ شامل آھن (جھڙوڪ جان مِڪ گي) ۽ 20 صدي جي پھرين اڌ ۾ رقص جي موسيقي جو معروف ڪمپوزر فيلڪس برنز بہ سندس مائٽ ھو. ھن اٺن ورھين جي ڄمار ۾ پيانو جي تعليم حاصل ڪرڻ شروع ڪئي ۽ تيرنھن ورھين جي ڄمار ۾ پھريون ڀيرو اسڪاٽ جاپلن جي موسيقي عام ماڻھن جي سامھون پيش ڪئي. سورنھن ورھين جي ڄمار ۾ ھن کي رائل اسڪاٽش اڪيڊمي آف ميوزڪ اينڊ ڊراما (جنھن کي ھاڻ 'رائل ڪنزرويٽويئر آف اسڪاٽ لينڊ'چيو ويندو آھي) ۾ داخل ڪرايو ويو ۽ پاڻ ھيستائين جو سڀ کان ننڍي ڄمار جو ڪل وقتي شاگرد ھو. 1983 ۾ ھن گلاسگو يونيورسٽي مان گريجوئشن ڪئي ۽ پيانو سيکارڻ ۾ بي.اي. جي ڊگري حاصل ڪئي. ھڪ سال کان پوءِ آرايس اي ايم ڊي آرڪيسٽرا سان ملي مينڊلسنز پيانوڪانسرٽو نمبر1 ۾ پيانو وڄائي موسيقي جي فن جو مظاھرو ڪرڻ ۾ ڊپلوما حاصل ڪيائين . باضابطہ تعليم ڇڏڻ کان پوءِ پيانو وڄائيندڙ طور ھن جي تمام گھڻي طلب ٿي وئي ۽ ھو 1988 کان 1991 تائين ايڊينبرگ ۾ رھيو.

جيمز پيس 1991 کان 2009 تائين جرمني جي شھر بيڊناھيم ۾ رھيو. 1998 کان ھن ٽانگو ناچ جو مطالعو ڪيو ۽ ٽانگو ناچ کان متاثر ٿي پيانو جي پنھنجي ذاتي ڪمپوزيشن وسيلي ٽينگوايسڪوسيس (اسڪاٽ لينڊ جو ٽانگو ناچ) جي ھڪ سي ڊي تيار ڪئي. 2002 ۾ ھو وڪٽوريا ڪالج آف ميوزڪ جو ھڪ اعزازي رڪن ٿيو . ان ئي سال ھو ستمبر/آڪٽوبر ۾ اترجرمني ۾ ۽ نومبر ۾ ڏوراوڀر ۾ اڪيلي ڪانسرٽ ٽوئر تي روانو ٿيو ۽ ھانگ ڪانگ ۾ پھرين ٽينگو*XVII*  جي فن جو مظاھرو ڪيو.

ان کان پوءِ وارن سالن ۾ ھو پنھنجي فن جو مظاھرو گھڻي ڀاڱي يورپ ۾ ڪندو رھيو. ھو ھيٺين گادي جي ھنڌ شھرن ۾ پنھنجي ذاتي ٽينگو موسيقي جي فن جو مظاھرو ڪري چڪو آھي: ايمسٽرڊم، يونان، برلن، برسلز، هيلسنڪي ، لزبن، لنڊن، ميڊرڊ، اوسلو، ريڪجاوِڪ ۽ ويانا.

ٽانگو ناچ لاءِ سندن خدمتن کي ڀيٽا ڏيڻ لاءِ 2008 ۾ ھن کي لنڊن ڪالج آف ميوزڪ جو اعزازي رڪن بڻايو ويو.ساڄو|thumb|Tango XVIII by James Peace (James Peace, piano)ايڊنبرگ ۾ مختصر وقت گزارڻ کان پوءِ ھو فيبروري 2010 ۾ جرمني جي شھر ويزبيڊن ۾ رھڻ لاءِ واپس ھليو ويو. ان سان سندس تخليقي صلاحيتن کي ھڪ نئين طاقت ملي ۽ ھن پنھنجي ڪمپوزيشن تي ڪجهه مختصر فلمون تيار ڪيون. “جيمز 

پيس ان ويزبيڊن” بہ انھن طرح جي ھڪ دستاويزي فلم آھي.
ساڄو|thumb|Tango Milonga op. 26 no. 3

## انعام ۽ ايوارڊ
• پھريون انعام، ايجنس ملر ڪامپيٽيشن، گلاسگو 1983

• پھريون انعام، ڊنبار ٽنشر اي آئي ايس ڪامپيٽيشن، گلاسگو 1984
thumb|236x236px|James Peace - Idylls Op.4b
• سبيلئس ايسي پرائز، گلاسگو 1985

• اعزازي ڊپلوما، ٽي آئي ايم انٽرنيشنل ڪمپوزيشن ڪامپيٽيشن، روم 2000

• اعزازي ڊپلوما، آئي بي ايل اي فائونڊيشن، نيويارڪ 2000

• يادگار ميڊل، انٽرنيشنل پيانو ڊوئو ايسوسيئشن، ٽوڪيو 2002

• گولڊ ميڊل ، انٽرنيشنل اڪيڊمي آف ،پيرس 2005

## اھم ڪمپوزيشنس
• دي واٽرفال  (The Waterfall)

• آئيڊيلز (Idylls)

• مارننگ سريناڊ (Aubade)

• سائيلينٽ ٽيئرز (Silent Tears)

• فارگاٽن ليوز (Forgotten Leaves)

• اوبوئي سوناٽا (Sonata for oboe and piano)

• باليڊ (Ballade)

• سريريمونيئل مارچ نمبر 1 (Ceremonial March No.1)

• سريريمونيئل مارچ نمبر 2 (Ceremonial March No.2)

• آٽمن گولڊ (Autumn Gold)

• ايٽرنل سونگ (Eternal Song)

• جارجيا لاءِ(جارجسچي اسپارچي :საქართველოსთვის)

(ڳيچ: تمرچيڪ ويدزي، زوراب چيڪ ويدزي ۽ جيمز پيس)

• اڪيلي پيانو لاءِ 24 ٽانگو ناچ

## ٻاھريان لنڪ
Souvenir de Buenos Aires اڪيلي پيانو لاءِ- ''youtube''

  *[https://www.youtube.com/watch?v=_VKxG2dmQn4 youtube Autumn Gold]*

''youtube'' Lento Lacrimoso

## حوالا